Source: https://eur-lex.europa.eu/legal-content/RO/TXT/?uri=CELEX:32016D0035(01)
Timestamp: 2020-08-05 06:31:23+00:00

Document:
DECIZIA (UE) 2016/2247 A BĂNCII CENTRALE EUROPENE
privind conturile anuale ale Băncii Centrale Europene (BCE/2016/35)
Decizia BCE/2010/21 (1) a fost modificată substanțial de mai multe ori. Întrucât urmează a fi efectuate modificări suplimentare, această decizie ar trebui reformată pentru claritate.
Orientarea BCE/2010/20 (2) la care se referă Decizia BCE/2010/21 a fost reformată și abrogată prin Orientarea (UE) 2016/2249 a Băncii Centrale Europene (BCE/2016/34) (3),
(1) Termenii definiți la articolul 1 din Orientarea (UE) 2016/2249 (BCE/2016/34) au același înțeles atunci când sunt utilizați în prezenta decizie.
(2) Alți termeni tehnici folosiți în prezenta decizie au același înțeles cu termenii din anexa II la Orientarea (UE) 2016/2249 (BCE/2016/34).
Normele prevăzute în prezenta decizie se aplică conturilor anuale ale Băncii Centrale Europene (BCE), care includ bilanțul, elementele înscrise în registrele BCE în afara bilanțului, contul de profit și pierdere, precum și anexele la conturile anuale ale BCE.
Caracteristicile calitative definite la articolul 3 din Orientarea (UE) 2016/2249 (BCE/2016/34) se aplică în sensul prezentei decizii.
Principiile contabile fundamentale definite la articolul 4 din Orientarea (UE) 2016/2249 (BCE/2016/34) se aplică și în sensul prezentei decizii.
Prin derogare de la articolul 4 alineatul (3) prima teză din Orientarea (UE) 2016/2249 (BCE/2016/34), evenimentele ulterioare datei bilanțului sunt luate în considerare numai până la data la care Comitetul executiv autorizează depunerea conturilor anuale ale BCE pentru aprobarea de către Consiliul guvernatorilor.
Metoda de înregistrare economică și metoda de înregistrare la data decontării
Normele prevăzute la articolul 5 din Orientarea (UE) 2016/2249 (BCE/2016/34) se aplică prezentei decizii.
Recunoașterea elementelor de activ și pasiv
Un activ/pasiv financiar sau de alt tip este recunoscut în bilanțul BCE numai în conformitate cu articolul 6 din Orientarea (UE) 2016/2249 (BCE/2016/34).
STRUCTURA BILANȚULUI ȘI NORMELE DE EVALUARE A ELEMENTELOR DIN BILANȚ
Structura bilanțului se bazează pe structura stabilită în anexa I.
Luând în considerare natura activităților BCE, Consiliul guvernatorilor poate constitui în bilanțul BCE un provizion pentru riscul valutar, riscul ratei dobânzii, riscul de credit și riscul privind prețul aurului. Consiliul guvernatorilor decide cu privire la nivelul și utilizarea provizionului pe baza unei estimări motivate a expunerilor BCE la risc.
(1) Pentru evaluarea elementelor din bilanț se utilizează cursurile și prețurile curente de pe piață, cu excepția dispozițiilor contrare prevăzute în anexa I.
(2) Reevaluarea aurului, a instrumentelor în monedă străină, a titlurilor de valoare (altele decât titlurile de valoare clasificate ca păstrate până la scadență, titlurile de valoare netranzacționabile și titlurile de valoare deținute în scopuri de politică monetară care sunt contabilizate la costul amortizat), precum și a instrumentelor financiare, atât în bilanț, cât și în afara bilanțului, se efectuează la sfârșitul anului, la cursurile și prețurile medii ale pieței.
(3) Nu se face distincție între diferențele din reevaluare la preț și la curs de schimb pentru aur, fiind înregistrată o singură diferență din reevaluare pentru aur, bazată pe prețul în euro pe unitatea de măsură definită a aurului, preț determinat de cursul de schimb EUR/USD valabil la data reevaluării trimestriale. În cazul monedelor străine, incluzând tranzacțiile din bilanț și cele din afara bilanțului, reevaluarea se efectuează pentru fiecare monedă în parte. În sensul prezentului articol, deținerile de drepturi speciale de tragere (DST), inclusiv deținerile individuale desemnate de monedă străină care stau la baza coșului DST, sunt tratate ca o singură deținere. Pentru titlurile de valoare, reevaluarea se efectuează pentru fiecare cod în parte, respectiv același tip/număr ISIN, în timp ce opțiunile incluse nu sunt separate în scopul evaluării. Titlurile de valoare deținute în scopuri de politică monetară sau incluse la posturile „Alte active financiare” sau „Diverse” sunt tratate ca dețineri separate.
(4) Titlurile de valoare tranzacționabile deținute în scopuri de politică monetară sunt tratate ca dețineri separate și sunt evaluate la prețul pieței sau la costul amortizat (sub rezerva deprecierii), în funcție de considerentele de politică monetară.
(5) Titlurile de valoare clasificate ca titluri de valoare păstrate până la scadență sunt tratate ca dețineri separate și se evaluează la costul amortizat (sub rezerva deprecierii). Același tratament se aplică titlurilor de valoare netranzacționabile. Titlurile de valoare clasificate ca titluri de valoare păstrate până la scadență pot fi vândute înainte de scadență în oricare dintre următoarele situații:
în cazul în care cantitatea vândută este considerată a fi nesemnificativă în comparație cu suma totală a portofoliului de titluri de valoare păstrate până la scadență;
în cazul în care titlurile de valoare sunt vândute în luna dinaintea datei scadenței;
în circumstanțe excepționale, precum o deteriorare semnificativă a solvabilității creditorului.
Tranzacții reversibile
Tranzacțiile reversibile se înregistrează în conformitate cu articolul 10 din Orientarea (UE) 2016/2249 (BCE/2016/34).
Instrumente de capital tranzacționabile
Instrumentele de capital tranzacționabile se înregistrează în conformitate cu articolul 11 din Orientarea (UE) 2016/2249 (BCE/2016/34).
Acoperirea riscului ratei dobânzii cu privire la titlurile de valoare cu instrumente derivate
Acoperirea riscului ratei dobânzii se înregistrează în conformitate cu articolul 12 din Orientarea (UE) 2016/2249 (BCE/2016/34).
Instrumente sintetice
Instrumentele sintetice se înregistrează în conformitate cu articolul 13 din Orientarea (UE) 2016/2249 (BCE/2016/34).
(1) Articolul 15 alineatele (1), (2), (3), (5) și (7) din Orientarea (UE) 2016/2249 (BCE/2016/34) se aplică la recunoașterea veniturilor.
(2) Deținerile din conturile speciale de reevaluare provenite din contribuțiile prevăzute la articolul 48.2 din Statutul Sistemului European al Băncilor Centrale și al Băncii Centrale Europene (denumit în continuare „Statutul SEBC”) în privința băncilor centrale ale statelor membre pentru care derogările au fost abrogate se utilizează pentru a compensa pierderile nerealizate, atunci când acestea depășesc câștigurile anterioare din reevaluare înregistrate în contul standard de reevaluare corespunzător, prevăzut la articolul 15 alineatul (1) litera (c) din Orientarea (UE) 2016/2249 (BCE/2016/34), înainte de compensarea acestor pierderi în conformitate cu articolul 33.2 din Statutul SEBC. Deținerile din conturile speciale de reevaluare în aur, monedă străină și titluri de valoare se reduc proporțional în cazul unei reduceri a deținerilor în activele respective.
Articolul 16 din Orientarea (UE) 2016/2249 (BCE/2016/34) se aplică prezentei decizii.
NORME CONTABILE PENTRU INSTRUMENTELE DIN AFARA BILANȚULUI
Articolul 17 din Orientarea (UE) 2016/2249 (BCE/2016/34) se aplică prezentei decizii.
Tranzacții forward pe cursul de schimb
Tranzacțiile forward pe cursul de schimb se înregistrează în conformitate cu articolul 18 din Orientarea (UE) 2016/2249 (BCE/2016/34).
Swapuri valutare
Swapurile valutare se înregistrează în conformitate cu articolul 19 din Orientarea (UE) 2016/2249 (BCE/2016/34).
Contractele futures se înregistrează în conformitate cu articolul 20 din Orientarea (UE) 2016/2249 (BCE/2016/34).
Swapuri pe rata dobânzii
Swapurile pe rata dobânzii se înregistrează în conformitate cu articolul 21 din Orientarea (UE) 2016/2249 (BCE/2016/34).
Pierderile nerealizate înregistrate în contul de profit și pierdere la sfârșitul anului se amortizează în anii ulteriori prin metoda liniară. În cazul swapurilor forward pe rata dobânzii, amortizarea începe de la data valutei aferentă tranzacției.
Contracte forward pe rata dobânzii
Contractele forward pe rata dobânzii se înregistrează în conformitate cu articolul 22 din Orientarea (UE) 2016/2249 (BCE/2016/34).
Tranzacții forward cu titluri de valoare
Tranzacțiile forward cu titluri de valoare se înregistrează în conformitate cu metoda A prevăzută la articolul 23 alineatul (1) din Orientarea (UE) 2016/2249 (BCE/2016/34).
Opțiunile se înregistrează în conformitate cu articolul 24 din Orientarea (UE) 2016/2249 (BCE/2016/34).
BILANȚUL ANUAL PUBLICAT ȘI CONTUL ANUAL DE PROFIT ȘI PIERDERE PUBLICAT
(1) Structura bilanțului anual publicat al BCE respectă modelul din anexa II.
(2) Structura contului anual de profit și pierdere publicat respectă modelul din anexa III.
Dezvoltarea, aplicarea și interpretarea normelor
(1) La interpretarea prezentei decizii, se ține seama de lucrările pregătitoare, de principiile contabile armonizate de dreptul Uniunii și de principiile de contabilitate general acceptate.
(2) În cazul în care un anumit tratament contabil nu este prevăzut de prezenta decizie și în absența unei decizii contrare a Consiliului guvernatorilor, BCE respectă principiile de evaluare în conformitate cu standardele internaționale de raportare financiară, astfel cum au fost adoptate de Uniunea Europeană, aplicabile activităților și conturilor BCE.
(1) Decizia BCE/2010/21 se abrogă.
(2) Trimiterile la decizia abrogată se interpretează ca trimiteri la prezenta decizie și se citesc în conformitate cu tabelul de corespondență din anexa V.
(1) Decizia BCE/2010/21 din 11 noiembrie 2010 privind conturile anuale ale Băncii Centrale Europene (JO L 35, 9.2.2011, p. 1).
(2) Orientarea BCE/2010/20 din 11 noiembrie 2010 privind cadrul juridic al procedurilor contabile și al raportării financiare din Sistemul European al Băncilor Centrale (JO L 35, 9.2.2011, p. 31).
(3) Orientarea (UE) 2016/2249 a Băncii Centrale Europene din 3 noiembrie 2016 privind cadrul juridic al procedurilor contabile și al raportării financiare din Sistemul European al Băncilor Centrale (BCE/2016/34) (a se vedea pagina 37 din prezentul Jurnal Oficial).
Post din bilanț
Clasificarea conținutului posturilor din bilanț
Aur fizic, respectiv lingouri, monede, plăcuțe, pepite, în stoc sau „în curs de transport”. Aur scriptic, precum soldurile conturilor la vedere în aur (conturi nealocate), depozite la termen și creanțe în aur rezultate din următoarele tranzacții: (a) tranzacții de revalorizare sau de devalorizare; și (b) swapuri cu aur cu localizări diferite sau swapuri cu aur cu purități diferite (gold location or purity swaps), în cazul în care intervalul dintre transfer și primire depășește o zi lucrătoare
Creanțe exprimate în monedă străină asupra rezidenților din afara zonei euro
Creanțe exprimate în monedă străină asupra contrapărților rezidente în afara zonei euro, inclusiv instituții internaționale și supranaționale și bănci centrale din afara zonei euro
Cotele naționale minus soldurile în euro aflate la dispoziția FMI. Contul nr. 2 al FMI (cont în euro pentru cheltuieli administrative) poate fi inclus la acest post sau la postul „Angajamente exprimate în euro față de rezidenți din afara zonei euro”
Valoare nominală, convertită la cursul de schimb al pieței
Dețineri de DST (brut)
Acorduri generale de împrumut, împrumuturi în cadrul acordurilor speciale de împrumut, depozite la fonduri aflate în gestiunea FMI
Conturi la bănci din afara zonei euro, altele decât cele din postul de activ 11.3 „Alte active financiare”
Conturi curente, depozite la termen, depozite cu scadență de o zi (day-to-day money), tranzacții de deport
Plasamente în titluri de valoare din afara zonei euro, altele decât cele din postul de activ 11.3 „Alte active financiare”
Obligațiuni pe termen mediu și pe termen lung, bonuri, obligațiuni cu cupon zero, titluri de pe piața monetară, instrumente de capital deținute ca parte din rezervele valutare, toate emise de rezidenți din afara zonei euro
Titluri de natura datoriei tranzacționabile, altele decât cele deținute până la scadență
Titluri de natura datoriei tranzacționabile, clasificate ca păstrate până la scadență
Titluri de natura datoriei netranzacționabile
Împrumuturi externe (depozite) acordate rezidenților din afara zonei euro, altele decât cele din postul de activ 11.3 „Alte active financiare”
Creanțe exprimate în monedă străină asupra rezidenților din zona euro
Plasamente în titluri de valoare din zona euro, altele decât cele din postul de activ 11.3 „Alte active financiare”
Obligațiuni pe termen mediu și pe termen lung, bonuri, obligațiuni cu cupon zero, titluri de pe piața monetară, instrumente de capital deținute ca parte din rezervele valutare, toate emise de rezidenți din zona euro
Alte creanțe asupra rezidenților din zona euro, altele decât cele din postul de activ 11.3 „Alte active financiare”
Conturi curente, depozite la termen, depozite cu scadență de o zi (day-to-day money), tranzacții de deport legate de gestionarea titlurilor de valoare exprimate în euro
Instrumente de capital, obligațiuni pe termen mediu și pe termen lung, bonuri, obligațiuni cu cupon zero, titluri de pe piața monetară, toate emise de rezidenți din afara zonei euro
Împrumuturi acordate rezidenților din afara zonei euro, altele decât cele din postul de activ 11.3 „Alte active financiare”
Titluri de valoare emise de entități din afara zonei euro, altele decât cele din postul de activ 11.3 „Alte active financiare” și postul de activ 7.1 „Titluri de valoare deținute în scopuri de politică monetară”
Titluri de valoare emise de organizații internaționale sau supranaționale, de exemplu Banca Europeană de Investiții, indiferent de localizarea geografică, și care nu au fost achiziționate în scopuri de politică monetară
Creanțe rezultate din facilitatea de credit în cadrul mecanismului cursului de schimb II (MCS II)
Împrumuturi exprimate în euro acordate instituțiilor de credit din zona euro, legate de operațiuni de politică monetară
Posturile 5.1-5.5: tranzacții în funcție de instrumentele de politică monetară respective descrise în Orientarea (UE) 2015/510 a Băncii Centrale Europene (BCE/2014/60) (1)
Tranzacții reversibile de furnizare de lichiditate periodice, cu frecvență săptămânală și, în mod obișnuit, o scadență de o săptămână
Valoare nominală sau costul contractului de report
Tranzacții reversibile de furnizare de lichiditate periodice, de obicei cu o frecvență lunară, cu o scadență mai mare decât cea a operațiunilor principale de refinanțare.
Operațiuni reversibile de reglaj fin
Tranzacții reversibile, executate ca tranzacții ad-hoc în scopuri de reglaj fin
Operațiuni reversibile structurale
Credite suplimentare acordate instituțiilor de credit, provenite din creșteri ale valorii activelor-suport aferente altor credite acordate acestor instituții de credit
Conturi curente, depozite la termen, depozite cu scadența de o zi (day-to-day money), tranzacții de deport în legătură cu gestionarea portofoliilor de titluri de valoare din postul de activ 7 „Titluri de valoare exprimate în euro ale rezidenților din zona euro”, inclusiv tranzacțiile rezultate din transformarea fostelor rezerve în monedă străină ale zonei euro, și alte creanțe. Conturi de corespondent cu instituțiile de credit străine din zona euro. Alte creanțe și operațiuni fără legătură cu operațiunile de politică monetară din Eurosistem
Titluri de valoare deținute în scopuri de politică monetară (inclusiv titluri de valoare achiziționate în scopuri de politică monetară emise de organizații internaționale sau supranaționale sau bănci de dezvoltare multilaterală, indiferent de localizarea geografică a acestora). Certificate de creanță ale Băncii Centrale Europene (BCE) cumpărate în scopuri de reglaj fin
Titluri de natura datoriei tranzacționabile
Contabilizate în funcție de considerentele de politică monetară:
Cost ce poate face obiectul deprecierii [cost atunci când deprecierea este acoperită de un provizion în cadrul postului de pasiv 13 (b) „Provizioane”]
Titluri de valoare, altele decât cele din postul de activ 7.1 „Titluri de valoare deținute în scopuri de politică monetară” și din postul de activ 11.3 „Alte active financiare”; obligațiuni pe termen lung și pe termen mediu, bonuri, obligațiuni cu cupon zero, titluri de pe piața monetară deținute direct, inclusiv titluri de stat provenite din perioada anterioară creării uniunii economice și monetare (UEM), exprimate în euro. Instrumente de capital
Titluri de natura datoriei tranzacționabile clasificate ca păstrate până la scadență
Datorii exprimate în euro ale administrației publice
Depozite/împrumuturi la valoarea nominală, titluri netranzacționabile înregistrate la cost
Creanțe legate de emisiunea de certificate de creanță ale BCE
Creanțe intra-Eurosistem asupra băncilor centrale naționale (BCN), rezultate din emisiunea de certificate de creanță ale BCE
Creanțe legate de emisiunile BCE de bancnote, în conformitate cu Decizia BCE/2010/29 (2)
creanțe nete provenite din soldurile conturilor TARGET2 și ale conturilor de corespondent ale BCN, respectiv valoarea netă a creanțelor și a angajamentelor. A se vedea, de asemenea, postul de pasiv 10.2 „Alte pasive în cadrul Eurosistemului (net)”;
alte creanțe intra-Eurosistem exprimate în euro care pot apărea, inclusiv distribuirea provizorie către BCN a veniturilor BCE
Teren și clădiri, mobilier și echipamente, inclusiv echipamente informatice, software
Amortizarea este alocarea sistematică a valorii depreciabile a unui activ pe parcursul duratei sale de viață utilă. Durata de viață utilă este perioada în care un activ fix poate fi folosit de entitatea în cauză. Durata de viață utilă a activelor imobilizate individuale poate fi revizuită în mod sistematic, în cazul în care previziunile diferă de estimările precedente. Activele principale pot include componente cu durate diferite de viață utilă. Durata de viață a respectivelor componente se evaluează individual.
Capitalizarea cheltuielilor: limitată (pentru cheltuieli mai mici de 10 000 EUR fără TVA nu se capitalizează)
Participații și investiții în filiale, instrumente de capital deținute din motive strategice/de politică
Titluri de valoare, inclusiv instrumente de capitaluri proprii, și alte instrumente financiare și solduri, inclusiv depozite la termen și conturi curente deținute ca un portofoliu separat
Tranzacții de deport cu instituții de credit privind gestionarea portofoliilor de titluri de valoare din acest post
Participații și acțiuni nelichide și orice alte instrumente de capital deținute ca investiții permanente
Titluri de natura datoriei tranzacționabile, altele decât cele păstrate până la scadență
Titluri de natura datoriei tranzacționabile clasificate ca păstrate până la scadență sau deținute ca investiții permanente
Valoarea nominală convertită la cursul de schimb al pieței dacă soldurile/depozitele sunt exprimate în monede străine
Rezultatele evaluării contractelor forward pe cursul de schimb, a swapurilor valutare, a swapurilor pe rata dobânzii (cu excepția cazului în care se aplică o marjă de variație zilnică), a contractelor forward pe rata dobânzii, a tranzacțiilor forward cu titluri de valoare, a tranzacțiilor spot pe cursul de schimb, de la data tranzacției la data decontării
Poziția netă între tranzacția forward și tranzacția spot, la cursul de schimb al pieței
Cheltuieli înregistrate în avans și venituri angajate
Venituri neexigibile, dar care se atribuie perioadei de raportare. Cheltuieli înregistrate în avans și dobânzi acumulate plătite, respectiv dobânzi acumulate achiziționate cu un titlu de valoare
Valoare nominală, monedă străină convertită la cursul pieței
În conformitate cu articolul 25 alineatul (2)
Creanțe exigibile care rezultă din neîndeplinirea obligațiilor de către contrapărțile Eurosistemului în contextul operațiunilor de creditare ale Eurosistemului
Active sau creanțe (în raport cu terții) alocate și/sau dobândite în contextul valorificării garanțiilor oferite de contrapărțile Eurosistemului care nu și-au îndeplinit obligațiile
Cost (convertit la cursul de schimb al pieței la momentul achiziționării în cazul în care activele financiare sunt exprimate în monede străine)
Bancnote euro emise de BCE, în conformitate cu Decizia BCE/2010/29
Posturile 2.1, 2.2, 2.3 și 2.5: depozite în euro astfel cum sunt descrise în Orientarea (UE) 2015/510 (BCE/2014/60)
Conturi în euro ale instituțiilor de credit incluse în lista instituțiilor financiare care au obligația de a constitui rezerve minime obligatorii în conformitate cu Statutul SEBC. Acest post conține în principal conturile utilizate pentru deținerea rezervelor minime obligatorii
Fond pentru absorbția de lichiditate în cadrul operațiunilor de reglaj fin
Tranzacții în scopuri de politică monetară destinate absorbției de lichiditate
Depozite ale instituțiilor de credit, rezultate din devalorizarea activelor-suport aferente creditelor acordate acestor instituții de credit
Tranzacții de report legate de tranzacții simultane de deport pentru gestionarea portofoliilor de titluri de valoare din postul de activ 7 „Titluri de valoare exprimate în euro ale rezidenților din zona euro”. Alte operațiuni care nu sunt legate de operațiunile de politică monetară ale Eurosistemului. Nu se includ conturile curente ale instituțiilor de credit.
Certificate de creanță astfel cum sunt descrise în Orientarea (UE) 2015/510 (BCE/2014/60). Titluri cu discont, emise în scopul absorbției de lichiditate
Toate disconturile sunt amortizate
Angajamente exprimate în euro față de alți rezidenți din zona euro
Conturile curente ale personalului, societăților comerciale și clienților, inclusiv ale instituțiilor financiare care figurează pe lista instituțiilor scutite de obligația constituirii rezervelor minime obligatorii (a se vedea postul de pasiv 2.1); depozite la termen, depozite la vedere
Conturi curente, depozite la termen, depozite la vedere, inclusiv conturile constituite în vederea efectuării de plăți și conturile constituite pentru gestionarea rezervelor: ale altor bănci, ale băncilor centrale, ale instituțiilor internaționale/supranaționale, inclusiv Comisia Europeană; conturi curente ale altor deponenți. Tranzacții de report legate de tranzacții simultane de deport pentru gestionarea titlurilor de valoare exprimate în euro. Soldurile conturilor TARGET2 ale băncilor centrale ale statelor membre a căror monedă nu este euro
Angajamente exprimate în monedă străină față de rezidenți din zona euro
Conturi curente. Angajamente în cadrul tranzacțiilor de report; de obicei, tranzacții de investiții cu active exprimate în monedă străină sau aur
Valoare nominală, convertită la cursul de schimb al pieței la sfârșitul anului
Angajamente exprimate în monedă străină față de rezidenți din afara zonei euro
angajamente nete provenite din soldurile conturilor TARGET2 și ale conturilor de corespondent ale BCN, respectiv valoarea netă a creanțelor și a angajamentelor. A se vedea, de asemenea, postul de activ 9.3 „Alte creanțe în cadrul Eurosistemului (net)”
alte angajamente intra-Eurosistem exprimate în euro care pot apărea, inclusiv distribuirea provizorie către BCN a veniturilor BCE
Venituri înregistrate în avans și datorii angajate
Cheltuieli care ajung la scadență în viitor, dar sunt aferente perioadei de raportare. Venituri încasate în perioada de raportare, dar care privesc o perioadă viitoare
Impozite de plătit (conturi tranzitorii). Conturi de acoperire a creditului sau garanției, în monedă străină. Tranzacții de report cu instituții de credit în legătură cu tranzacții simultane de deport pentru gestionarea portofoliilor de titluri de valoare din postul de activ 11.3 „Alte active financiare”. Depozite obligatorii, altele decât depozitele de rezerve. Alte elemente minore. Angajamente în contul unor terți.
Valoare nominală sau costul (contractului de report)
Angajamente nete privind pensiile
Pentru riscul valutar, riscul ratei dobânzii, riscul de credit și riscul privind prețul aurului, precum și în alte scopuri, de exemplu cheltuieli viitoare estimate și contribuții în conformitate cu articolul 48.2 din Statutul SEBC în ceea ce privește băncile centrale ale statelor membre ale căror derogări au fost abrogate
Pentru riscurile de contraparte sau de credit care rezultă din operațiunile de politică monetară
Valoare nominală (pe baza unei evaluări efectuate la sfârșitul anului de Consiliul guvernatorilor)
Conturi de reevaluare legate de fluctuații de preț pentru aur, pentru fiecare tip de titlu de valoare exprimat în euro, pentru fiecare tip de titlu de valoare exprimat în monedă străină, pentru opțiuni; diferențe din evaluarea de piață legate de instrumentele derivate pe riscul ratei dobânzii; conturi de reevaluare legate de fluctuații ale cursului de schimb pentru fiecare poziție valutară netă deținută, inclusiv swapurile valutare/contractele forward pe cursul de schimb și DST
Conturi de reevaluare speciale provenite din contribuții în conformitate cu articolul 48.2 din Statutul SEBC în ceea ce privește băncile centrale ale statelor membre ale căror derogări au fost abrogate. A se vedea articolul 14 alineatul (2)
Rezultatele reevaluărilor datoriei (activului) net(e) privind beneficiile determinate în ceea ce privește beneficiile postangajare, care reprezintă poziția netă a următoarelor subposturi:
Câștigurile și pierderile actuariale în valoarea actualizată a unei obligații privind beneficiile determinate
Rentabilitatea activelor planului, excluzându-se sumele incluse în dobânda netă aferentă datoriei (activului) net(e) privind beneficiile determinate
Orice modificare a efectului plafonului activului, excluzându-se sumele incluse în dobânda netă aferentă datoriei (activului) net(e) privind beneficiile determinate
Rezerve legale, în conformitate cu articolul 33 din Statutul SEBC și contribuțiile în conformitate cu articolul 48.2 din Statutul SEBC pentru băncile centrale ale statelor membre ale căror derogări au fost abrogate
(1) Orientarea (UE) 2015/510 a Băncii Centrale Europene din 19 decembrie 2014 privind punerea în aplicare a cadrului de politică monetară a Eurosistemului (BCE/2014/60) (JO L 91, 2.4.2015, p. 3).
(2) Decizia BCE/2010/29 din 13 decembrie 2010 privind emisiunea de bancnote euro (JO L 35, 9.2.2011, p. 26).
Bilanțul anual al BCE
[milioane EUR]
1. Aur și creanțe în aur
2. Creanțe exprimate în monedă străină asupra rezidenților din afara zonei euro
Creanțe asupra FMI
3. Creanțe exprimate în monedă străină asupra rezidenților din zona euro
4. Creanțe exprimate în euro asupra rezidenților din afara zonei euro
Creanțe rezultate din facilitatea de credit în cadrul MCS II
5. Împrumuturi exprimate în euro acordate instituțiilor de credit din zona euro, legate de operațiuni de politică monetară
6. Alte creanțe exprimate în euro asupra instituțiilor de credit din zona euro
7. Titluri de valoare exprimate în euro ale rezidenților din zona euro
8. Datorii exprimate în euro ale administrației publice
9. Creanțe intra-Eurosistem
10. Elemente în curs de decontare
11. Alte active
12. Pierderea exercițiului financiar
1. Bancnote în circulație
2. Angajamente exprimate în euro față de instituții de credit din zona euro legate de operațiuni de politică monetară
3. Alte angajamente exprimate în euro față de instituții de credit din zona euro
4. Certificate de creanță emise de BCE
5. Angajamente exprimate în euro față de alți rezidenți din zona euro
6. Angajamente exprimate în euro față de rezidenți din afara zonei euro
7. Angajamente exprimate în monedă străină față de rezidenți din zona euro
8. Angajamente exprimate în monedă străină față de rezidenți din afara zonei euro
9. Contrapartida pentru drepturile speciale de tragere alocate de FMI
10. Angajamente intra-Eurosistem
11. Elemente în curs de decontare
12. Alte pasive
13. Provizioane
14. Conturi de reevaluare
15. Capital și rezerve
16. Profitul exercițiului financiar
(1) BCE poate publica alternativ sumele exacte în euro sau sumele rotunjite în alt mod.
(2) Tabelul activelor poate fi publicat și deasupra tabelului pasivelor.
Câștiguri/pierderi realizate care rezultă din operațiuni financiare
Venituri/cheltuieli nete din taxe și comisioane (2)
Cheltuieli de personal (3)
Cheltuieli administrative (3)
Servicii de producere a bancnotelor (4)
(2) Defalcarea între venituri și cheltuieli poate fi oferită alternativ în notele explicative la conturile anuale.
(3) Inclusiv provizioanele administrative.
(4) Acest post se utilizează în cazul în care producția de bancnote este încredințată unui terț (pentru costul serviciilor oferite de societăți externe care produc bancnote în numele băncilor centrale). Se recomandă să se înregistreze costurile apărute în legătură cu emisiunea de bancnote euro în contul de profit și pierdere, pe măsură ce acestea sunt facturate sau efectuate în alt mod, a se vedea și Orientarea (UE) 2016/2249 (BCE/2016/34).
Decizia BCE/2010/21
JO L 35, 9.2.2011, p. 1.
Decizia BCE/2012/30
JO L 356, 22.12.2012, p. 93.
Decizia BCE/2013/52
JO L 33, 4.2.2014, p. 7.
Decizia BCE/2014/55
JO L 68, 13.3.2015, p. 53.
Decizia BCE/2015/26
JO L 193, 21.7.2015, p. 134.

References: articolul 1
 articolul 3
 articolul 4
 articolul 4
 articolul 5
 articolul 6
 articolul 10
 articolul 11
 articolul 12
 articolul 13
 Articolul 15
 articolul 48
 articolul 15
 articolul 33

Articolul 16

Articolul 17
 articolul 18
 articolul 19
 articolul 20
 articolul 21
 articolul 22
 articolul 23
 articolul 24
 articolul 25
 articolul 48
 articolul 48
 articolul 14
 articolul 33
 articolul 48